Erfsondes se Jacques Bessenger speel in Van Nierop-fliek
JY LEES NOU Erfsondes se Jacques Bessenger speel in Van Nierop-fliek
Hy speel die rol van die komplekse Renier in Erfsondes, 'n gewilde drama op SABC2. Maar in Oktober is hy te sien in Wolwedans in die skemer, 'n splinternuwe Afrikaanse fliek met Rolanda Marais in die hoofrol. Jacques Bessenger gesels met sarie.com oor hoe die fliek Heaven sy lewe beïnvloed het
"Heaven, waarin Philippa [Cate Blanchett] 'n proses van intense selfondersoek ondergaan, het 'n groot invloed op my gehad. Ek moet elke dag besluite neem en probeer altyd bewus wees van die impak wat besluite sal hê. So begin 'n 'reis' van moed bymekaarskraap, veral as ek moet opkom vir my regte en my intuïsie moet volg.
"In Heaven is daar 'n duidelike boodskap van geloof in jouself en wat vir jou belangrik is. Om te veg daarvoor en vrees te oorkom. Om te kan verander is belangrik, om verantwoordelikheid te aanvaar vir jouself en moeilike tye met integriteit aan te pak. Die metamorfose daarná is hemels. Mag ons nooit stagneer nie."